# Επίσημη Εφημερίδα L 467/2021

| | ISSN 1977-0669 |
| --- | --- |
| Επίσημη Εφημερίδα
  της Ευρωπαϊκής Ένωσης | L 467 |
| | |
| Έκδοση στην ελληνική γλώσσα | Νομοθεσία | 64ό έτος29 Δεκεμβρίου 2021 |

ISSN 1977-0669

Επίσημη Εφημερίδα

της Ευρωπαϊκής Ένωσης

L 467

Έκδοση στην ελληνική γλώσσα

Νομοθεσία

64ό έτος29 Δεκεμβρίου 2021

---

| Περιεχόμενα | | II   Μη νομοθετικές πράξεις | Σελίδα |
| --- | --- | --- | --- |
| | | ΑΠΟΦΑΣΕΙΣ |
| | * | Απόφαση (ΕΕ) 2021/2321 της Ευρωπαϊκής Κεντρικής Τράπεζας, της 10ης Δεκεμβρίου 2021, σχετικά με την κατ’ εξουσιοδότηση λήψη αποφάσεων για την έκδοση αδειών διέλευσης της Ένωσης σε αιτούντες υπαγόμενους στη δικαιοδοσία της Ευρωπαϊκής Κεντρικής Τράπεζας (ΕΚΤ/2021/55) | 1 |
| | | ΚΑΤΕΥΘΥΝΤΗΡΙΕΣ ΓΡΑΜΜΕΣ |
| | * | Kατευθυντήρια γραμμή (ΕΕ) 2021/2322 τησ Ευρωπαϊκήσ Κεντρικήσ Τράπεζασ, της 17ης Δεκεμβρίου 2021, που τροποποιεί την κατευθυντήρια γραμμή (ΕΕ) 2015/280 σχετικά με τη θέσπιση συστήματος παραγωγής και προμήθειας του Ευρωσυστήματος (ΕΚΤ/2021/56) | 3 |
| | | ΠΡΑΞΕΙΣ ΠΟΥ ΕΚΔΙΔΟΝΤΑΙ ΑΠΟ ΦΟΡΕΙΣ ΠΟΥ ΕΧΟΥΝ ΣΥΣΤΑΘΕΙ ΜΕ ΔΙΕΘΝΕΙΣ ΣΥΜΦΩΝΙΕΣ |
| | * | Απόφαση αριθ. 1/2021 του συμβουλίου εταιρικής σχέσης που συστάθηκε δυνάμει της συμφωνίας εμπορίου και συνεργασίας μεταξύ της Ευρωπαϊκής Ένωσης και της Ευρωπαϊκής Κοινότητας Ατομικής Ενέργειας, αφενός, και του Ηνωμένου Βασιλείου της Μεγάλης Βρετανίας και της Βόρειας Ιρλανδίας, αφετέρου, της 21ης Δεκεμβρίου 2021, όσον αφορά την παράταση της μεταβατικής περιόδου κατά τη διάρκεια της οποίας το Ηνωμένο Βασίλειο μπορεί να παρεκκλίνει από την υποχρέωση διαγραφής των δεδομένων των επιβατών από τις καταστάσεις ονομάτων επιβατών μετά την αναχώρησή τους από το Ηνωμένο Βασίλειο [2021/2323] | 6 |

Περιεχόμενα

II   Μη νομοθετικές πράξεις

Σελίδα

ΑΠΟΦΑΣΕΙΣ

*

Απόφαση (ΕΕ) 2021/2321 της Ευρωπαϊκής Κεντρικής Τράπεζας, της 10ης Δεκεμβρίου 2021, σχετικά με την κατ’ εξουσιοδότηση λήψη αποφάσεων για την έκδοση αδειών διέλευσης της Ένωσης σε αιτούντες υπαγόμενους στη δικαιοδοσία της Ευρωπαϊκής Κεντρικής Τράπεζας (ΕΚΤ/2021/55)

(ΕΚΤ/2021/55

1

ΚΑΤΕΥΘΥΝΤΗΡΙΕΣ ΓΡΑΜΜΕΣ

*

Kατευθυντήρια γραμμή (ΕΕ) 2021/2322 τησ Ευρωπαϊκήσ Κεντρικήσ Τράπεζασ, της 17ης Δεκεμβρίου 2021, που τροποποιεί την κατευθυντήρια γραμμή (ΕΕ) 2015/280 σχετικά με τη θέσπιση συστήματος παραγωγής και προμήθειας του Ευρωσυστήματος (ΕΚΤ/2021/56)

3

ΠΡΑΞΕΙΣ ΠΟΥ ΕΚΔΙΔΟΝΤΑΙ ΑΠΟ ΦΟΡΕΙΣ ΠΟΥ ΕΧΟΥΝ ΣΥΣΤΑΘΕΙ ΜΕ ΔΙΕΘΝΕΙΣ ΣΥΜΦΩΝΙΕΣ

*

Απόφαση αριθ. 1/2021 του συμβουλίου εταιρικής σχέσης που συστάθηκε δυνάμει της συμφωνίας εμπορίου και συνεργασίας μεταξύ της Ευρωπαϊκής Ένωσης και της Ευρωπαϊκής Κοινότητας Ατομικής Ενέργειας, αφενός, και του Ηνωμένου Βασιλείου της Μεγάλης Βρετανίας και της Βόρειας Ιρλανδίας, αφετέρου, της 21ης Δεκεμβρίου 2021, όσον αφορά την παράταση της μεταβατικής περιόδου κατά τη διάρκεια της οποίας το Ηνωμένο Βασίλειο μπορεί να παρεκκλίνει από την υποχρέωση διαγραφής των δεδομένων των επιβατών από τις καταστάσεις ονομάτων επιβατών μετά την αναχώρησή τους από το Ηνωμένο Βασίλειο [2021/2323]

6

| EL | Οι πράξεις των οποίων οι τίτλοι έχουν τυπωθεί με λευκά στοιχεία αποτελούν πράξεις τρεχούσης διαχειρίσεως που έχουν θεσπισθεί στο πλαίσιο της γεωργικής πολιτικής και είναι γενικά περιορισμένης χρονικής ισχύος.
  Οι τίτλοι όλων των υπολοίπων πράξεων έχουν τυπωθεί με μαύρα στοιχεία και επισημαίνονται με αστερίσκο. |
| --- | --- |

EL

Οι πράξεις των οποίων οι τίτλοι έχουν τυπωθεί με λευκά στοιχεία αποτελούν πράξεις τρεχούσης διαχειρίσεως που έχουν θεσπισθεί στο πλαίσιο της γεωργικής πολιτικής και είναι γενικά περιορισμένης χρονικής ισχύος.

Οι τίτλοι όλων των υπολοίπων πράξεων έχουν τυπωθεί με μαύρα στοιχεία και επισημαίνονται με αστερίσκο.

---

II Μη νομοθετικές πράξεις

ΑΠΟΦΑΣΕΙΣ

| 29.12.2021 | EL | Επίσημη Εφημερίδα της Ευρωπαϊκής Ένωσης | L 467/1 |
| --- | --- | --- | --- |

29.12.2021

EL

Επίσημη Εφημερίδα της Ευρωπαϊκής Ένωσης

L 467/1

---

ΑΠΟΦΑΣΗ (ΕΕ) 2021/2321 ΤΗΣ ΕΥΡΩΠΑΪΚΗΣ ΚΕΝΤΡΙΚΗΣ ΤΡΑΠΕΖΑΣ

της 10ης Δεκεμβρίου 2021

σχετικά με την κατ’ εξουσιοδότηση λήψη αποφάσεων για την έκδοση αδειών διέλευσης της Ένωσης σε αιτούντες υπαγόμενους στη δικαιοδοσία της Ευρωπαϊκής Κεντρικής Τράπεζας (ΕΚΤ/2021/55)

Η ΠΡΟΕΔΡΟΣ ΤΗΣ ΕΥΡΩΠΑΪΚΗΣ ΚΕΝΤΡΙΚΗΣ ΤΡΑΠΕΖΑΣ,

Έχοντας υπόψη τη Συνθήκη για τη λειτουργία της Ευρωπαϊκής Ένωσης,

Έχοντας υπόψη το Πρωτόκολλο (αριθ. 7) περί των προνομίων και ασυλιών της Ευρωπαϊκής Ένωσης, και ιδίως το άρθρο 6,

Εκτιμώντας τα ακόλουθα:

| (1) | Η Ευρωπαϊκή Κεντρική Τράπεζα (ΕΚΤ) εγκρίνει την έκδοση αδειών διέλευσης (ταυτοτήτων) της Ένωσης σε μέλη του προσωπικού της ΕΚΤ, εργαζομένους της με σύμβαση βραχυπρόθεσμης απασχόλησης και μέλη των οικογενειών τους. Η άδεια διέλευσης της Ένωσης θα πρέπει να αναγνωρίζεται ως έγκυρο ταξιδιωτικό έγγραφο από τα κράτη μέλη. |
| --- | --- |

(1)

Η Ευρωπαϊκή Κεντρική Τράπεζα (ΕΚΤ) εγκρίνει την έκδοση αδειών διέλευσης (ταυτοτήτων) της Ένωσης σε μέλη του προσωπικού της ΕΚΤ, εργαζομένους της με σύμβαση βραχυπρόθεσμης απασχόλησης και μέλη των οικογενειών τους. Η άδεια διέλευσης της Ένωσης θα πρέπει να αναγνωρίζεται ως έγκυρο ταξιδιωτικό έγγραφο από τα κράτη μέλη.

| (2) | Το γεγονός ότι η εξουσία έκδοσης αδειών διέλευσης της Ένωσης ανατίθεται στους/στις προέδρους των θεσμικών οργάνων της Ένωσης σημαίνει ότι την εξουσία αυτή όσον αφορά την ΕΚΤ έχει ο/η πρόεδρος της ΕΚΤ. |
| --- | --- |

(2)

Το γεγονός ότι η εξουσία έκδοσης αδειών διέλευσης της Ένωσης ανατίθεται στους/στις προέδρους των θεσμικών οργάνων της Ένωσης σημαίνει ότι την εξουσία αυτή όσον αφορά την ΕΚΤ έχει ο/η πρόεδρος της ΕΚΤ.

| (3) | Ο κανονισμός (ΕΕ) αριθ. 1417/2013 του Συμβουλίου (1) καθορίζει κοινή μορφή έκδοσης των αδειών διέλευσης της Ένωσης. Από το 2015 οι άδειες αυτές εκδίδονται ως ηλεκτρονικά ταξιδιωτικά έγγραφα σύμφωνα με κεντρικά οργανωμένη διαδικασία, στο πλαίσιο της οποίας η Επιτροπή ενεργεί ως κεντρικό σημείο για άλλα θεσμικά όργανα της Ένωσης βάσει υπηρεσιακών συμφωνιών με σκοπό την εφαρμογή του ενωσιακού συστήματος αδειών διέλευσης. |
| --- | --- |

(3)

Ο κανονισμός (ΕΕ) αριθ. 1417/2013 του Συμβουλίου (1) καθορίζει κοινή μορφή έκδοσης των αδειών διέλευσης της Ένωσης. Από το 2015 οι άδειες αυτές εκδίδονται ως ηλεκτρονικά ταξιδιωτικά έγγραφα σύμφωνα με κεντρικά οργανωμένη διαδικασία, στο πλαίσιο της οποίας η Επιτροπή ενεργεί ως κεντρικό σημείο για άλλα θεσμικά όργανα της Ένωσης βάσει υπηρεσιακών συμφωνιών με σκοπό την εφαρμογή του ενωσιακού συστήματος αδειών διέλευσης.

| (4) | Δεδομένου του όγκου των αιτημάτων έκδοσης αδειών διέλευσης της Ένωσης σε μέλη του προσωπικού της ΕΚΤ, σε εργαζομένους της ΕΚΤ με σύμβαση βραχυπρόθεσμης απασχόλησης και σε μέλη των οικογενειών τους, η εξουσία έκδοσης των αδειών αυτών θα πρέπει να εκχωρηθεί στον Γενικό Διευθυντή Υπηρεσιών, με δυνατότητα περαιτέρω εκχώρησής της στο επιχειρησιακό επίπεδο της ΕΚΤ, |
| --- | --- |

(4)

Δεδομένου του όγκου των αιτημάτων έκδοσης αδειών διέλευσης της Ένωσης σε μέλη του προσωπικού της ΕΚΤ, σε εργαζομένους της ΕΚΤ με σύμβαση βραχυπρόθεσμης απασχόλησης και σε μέλη των οικογενειών τους, η εξουσία έκδοσης των αδειών αυτών θα πρέπει να εκχωρηθεί στον Γενικό Διευθυντή Υπηρεσιών, με δυνατότητα περαιτέρω εκχώρησής της στο επιχειρησιακό επίπεδο της ΕΚΤ,

ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:

Άρθρο 1

Ορισμοί

Για τους σκοπούς της παρούσας απόφασης ισχύουν οι ακόλουθοι ορισμοί:

| 1) | ως «άδεια διέλευσης της Ένωσης» νοείται ασφαλές ταξιδιωτικό έγγραφο (πιστοποιητικό κυκλοφορίας) κατά τα οριζόμενα στο άρθρο 6 του Πρωτοκόλλου (αριθ. 7) περί των προνομίων και ασυλιών της Ευρωπαϊκής Ένωσης· |
| --- | --- |

1)

ως «άδεια διέλευσης της Ένωσης» νοείται ασφαλές ταξιδιωτικό έγγραφο (πιστοποιητικό κυκλοφορίας) κατά τα οριζόμενα στο άρθρο 6 του Πρωτοκόλλου (αριθ. 7) περί των προνομίων και ασυλιών της Ευρωπαϊκής Ένωσης·

| 2) | ως «αιτούν μέλος της ΕΚΤ» νοείται: α) μέλος του προσωπικού της ΕΚΤ, όπως ορίζεται στο άρθρο 1 των όρων απασχόλησης· β) εργαζόμενος με σύμβαση βραχυπρόθεσμης απασχόλησης της ΕΚΤ, όπως ορίζεται στο άρθρο 1 των όρων βραχυπρόθεσμης απασχόλησης· και γ) μέλος της οικογένειας του εν λόγω μέλους του προσωπικού ή εργαζόμενου με σύμβαση βραχυπρόθεσμης απασχόλησης. |
| --- | --- |

2)

ως «αιτούν μέλος της ΕΚΤ» νοείται: α) μέλος του προσωπικού της ΕΚΤ, όπως ορίζεται στο άρθρο 1 των όρων απασχόλησης· β) εργαζόμενος με σύμβαση βραχυπρόθεσμης απασχόλησης της ΕΚΤ, όπως ορίζεται στο άρθρο 1 των όρων βραχυπρόθεσμης απασχόλησης· και γ) μέλος της οικογένειας του εν λόγω μέλους του προσωπικού ή εργαζόμενου με σύμβαση βραχυπρόθεσμης απασχόλησης.

Άρθρο 2

Εξουσιοδότηση και υπεξουσιοδότηση

1.   Με την παρούσα απόφαση η πρόεδρος εξουσιοδοτεί τον Γενικό Διευθυντή Υπηρεσιών (ΓΔΥ) να εκδίδει άδειες διέλευσης της Ένωσης σε αιτούντα μέλη της ΕΚΤ.

2.   Με την παρούσα απόφαση η πρόεδρος νομιμοποιεί τον ΓΔΥ να υπεξουσιοδοτεί τον Γενικό Διευθυντή Εταιρικών Υπηρεσιών και, σε περίπτωση κωλύματός του, τον Διευθυντή Διοίκησης να εκδίδει άδειες διέλευσης της Ένωσης σε αιτούντα μέλη της ΕΚΤ.

3.   Η κατ’ εξουσιοδότηση ή υπεξουσιοδότηση λήψη απόφασης για την έκδοση άδειας διέλευσης της Ένωσης σε αιτούν μέλος της ΕΚΤ είναι δυνατή μόνο εφόσον πληρούνται προς τούτο τα κριτήρια του άρθρου 3.

4.   Η Γενική Διεύθυνση Εταιρικών Υπηρεσιών ενημερώνει ετησίως τον/την πρόεδρο σχετικά με τις αποφάσεις που εκδίδονται κατ’ εξουσιοδότηση βάσει του παρόντος άρθρου.

Άρθρο 3

Κριτήρια κατ’ εξουσιοδότηση ή υπεξουσιοδότηση λήψης απόφασης για την έκδοση άδειας διέλευσης της Ένωσης

1.   Η κατ’ εξουσιοδότηση ή υπεξουσιοδότηση λήψη απόφασης για την έκδοση άδειας διέλευσης της Ένωσης σε αιτούν μέλος της ΕΚΤ είναι δυνατή μόνο εάν η έκδοση της άδειας είναι δικαιολογημένη υπό την έννοια ότι εξυπηρετεί το συμφέρον της υπηρεσίας ή βάσιμο υπηρεσιακό λόγο, ιδίως την πραγματοποίηση συχνών υπηρεσιακών ταξιδιών, την τακτική παροχή εργασίας από τόπο εκτός Φρανκφούρτης ή την προσωρινή απόσπαση σε άλλους οργανισμούς.

2.   Η έκδοση άδειας διέλευσης της Ένωσης σε μέλος της οικογένειας μέλους του προσωπικού της ΕΚΤ ή εργαζόμενου της ΕΚΤ με σύμβαση βραχυπρόθεσμης απασχόλησης είναι δυνατή μόνο σε εξαιρετικές περιπτώσεις και μόνο εάν εξυπηρετεί το συμφέρον της Ένωσης. Σε περίπτωση μακράς παραμονής εκτός της Ένωσης, συμπεριλαμβανομένης της μακροχρόνιας απόσπασης, η άδεια διέλευσης της Ένωσης χορηγείται αποκλειστικά για την ασφαλή και ορθή λειτουργία της υπηρεσίας, όταν δικαιολογείται από τη συνδρομή εξαιρετικών περιστάσεων και την αδυναμία χρήσης εθνικών διαβατηρίων ή ταξιδιωτικών εγγράφων, ιδίως εάν απαιτείται για σκοπούς ταξιδιωτικής μετακίνησης και δέουσας κοινοποίησης και διαμονής σε τρίτη χώρα. Η διάρκεια ισχύος της άδειας διέλευσης της Ένωσης που έχει λάβει μέλος οικογένειας δεν μπορεί να υπερβαίνει ποτέ τη διάρκεια ισχύος της άδειας διέλευσης που έχει χορηγηθεί στο οικείο μέλος του προσωπικού ή στον οικείο εργαζόμενο με σύμβαση βραχυπρόθεσμης απασχόλησης.

Άρθρο 4

Έναρξη ισχύος

Η παρούσα απόφαση αρχίζει να ισχύει την εικοστή ημέρα από τη δημοσίευσή της στην Επίσημη Εφημερίδα της Ευρωπαϊκής Ένωσης.

Επίσημη Εφημερίδα της Ευρωπαϊκής Ένωσης

Φρανκφούρτη, 10 Δεκεμβρίου 2021.

Η Πρόεδρος της ΕΚΤ

Christine LAGARDE

---

(1)  Κανονισμός (ΕΕ) αριθ. 1417/2013 του Συμβουλίου, της 17ης Δεκεμβρίου 2013, για τον καθορισμό της μορφής των αδειών διέλευσης που εκδίδονται από την Ευρωπαϊκή Ένωση (ΕΕ L 353 της 28.12.2013, σ. 26).

1

---

ΚΑΤΕΥΘΥΝΤΗΡΙΕΣ ΓΡΑΜΜΕΣ

| 29.12.2021 | EL | Επίσημη Εφημερίδα της Ευρωπαϊκής Ένωσης | L 467/3 |
| --- | --- | --- | --- |

29.12.2021

EL

Επίσημη Εφημερίδα της Ευρωπαϊκής Ένωσης

L 467/3

---

KΑΤΕΥΘΥΝΤΗΡΙΑ ΓΡΑΜΜΗ (ΕΕ) 2021/2322 ΤΗΣ ΕΥΡΩΠΑΪΚΗΣ ΚΕΝΤΡΙΚΗΣ ΤΡΑΠΕΖΑΣ

της 17ης Δεκεμβρίου 2021

που τροποποιεί την κατευθυντήρια γραμμή (ΕΕ) 2015/280 σχετικά με τη θέσπιση συστήματος παραγωγής και προμήθειας του Ευρωσυστήματος (ΕΚΤ/2021/56)

ΤΟ ΔΙΟΙΚΗΤΙΚΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΚΕΝΤΡΙΚΗΣ ΤΡΑΠΕΖΑΣ,

Έχοντας υπόψη τη Συνθήκη για τη λειτουργία της Ευρωπαϊκής Ένωσης, και ιδίως το άρθρο 128 παράγραφος 1,

Έχοντας υπόψη το καταστατικό του Ευρωπαϊκού Συστήματος Κεντρικών Τραπεζών και της Ευρωπαϊκής Κεντρικής Τράπεζας, και ιδίως τα άρθρα 12.1, 14.3 και 16,

Εκτιμώντας τα ακόλουθα:

| (1) | Η κατευθυντήρια γραμμή (ΕΕ) 2015/280 της Ευρωπαϊκής Κεντρικής Τράπεζας (ΕΚΤ/2014/44) (1) προβλέπει την αρχή του πλήρους ανταγωνισμού η οποία απαιτεί την ύπαρξη αποτελεσματικών εσωτερικών ρυθμίσεων που εξασφαλίζουν τον πλήρη διαχωρισμό των λογαριασμών ενός δημόσιου εκτυπωτικού εργοστασίου από εκείνους της οικείας δημόσιας αρχής και την κάλυψη από το δημόσιο εκτυπωτικό εργοστάσιο των εξόδων που αντιστοιχούν στο σύνολο της διοικητικής και οργανωτικής υποστήριξης την οποία αυτό λαμβάνει από την οικεία δημόσια αρχή. Καθίσταται αναγκαία η εξειδίκευση των προϋποθέσεων εφαρμογής της αρχής του πλήρους ανταγωνισμού, προκειμένου να διασφαλιστεί η υποχρέωση κάθε δημόσιου εκτυπωτικού εργοστασίου να αποδεικνύει ότι έχει εφαρμόσει την αρχή πριν από τυχόν συμμετοχή του σε διαδικασία δημοπράτησης εθνικής κεντρικής τράπεζας (ΕθνΚΤ) της ομάδας δημοπράτησης. |
| --- | --- |

(1)

Η κατευθυντήρια γραμμή (ΕΕ) 2015/280 της Ευρωπαϊκής Κεντρικής Τράπεζας (ΕΚΤ/2014/44) (1) προβλέπει την αρχή του πλήρους ανταγωνισμού η οποία απαιτεί την ύπαρξη αποτελεσματικών εσωτερικών ρυθμίσεων που εξασφαλίζουν τον πλήρη διαχωρισμό των λογαριασμών ενός δημόσιου εκτυπωτικού εργοστασίου από εκείνους της οικείας δημόσιας αρχής και την κάλυψη από το δημόσιο εκτυπωτικό εργοστάσιο των εξόδων που αντιστοιχούν στο σύνολο της διοικητικής και οργανωτικής υποστήριξης την οποία αυτό λαμβάνει από την οικεία δημόσια αρχή. Καθίσταται αναγκαία η εξειδίκευση των προϋποθέσεων εφαρμογής της αρχής του πλήρους ανταγωνισμού, προκειμένου να διασφαλιστεί η υποχρέωση κάθε δημόσιου εκτυπωτικού εργοστασίου να αποδεικνύει ότι έχει εφαρμόσει την αρχή πριν από τυχόν συμμετοχή του σε διαδικασία δημοπράτησης εθνικής κεντρικής τράπεζας (ΕθνΚΤ) της ομάδας δημοπράτησης.

| (2) | Το άρθρο 8 παράγραφος 1 στοιχείο β) της κατευθυντήριας γραμμής (ΕΕ) 2015/280 (ΕΚΤ/2014/44) παρέχει στις ΕθνΚΤ της ομάδας ιδιόχρησης τη δυνατότητα θέσπισης μη θεσμοθετημένης οριζόντιας συνεργασίας για την από κοινού εκπλήρωση δημόσιων καθηκόντων. ΕθνΚΤ που κλείνει το εκτυπωτικό της εργοστάσιο μπορεί να παραμένει στην ομάδα ιδιόχρησης συμμετέχοντας στην εν λόγω μη οριζόντια συνεργασία, υπό την προϋπόθεση ότι πληροί τις σχετικές απαιτήσεις. Ως εκ τούτου, ΕθνΚΤ που κλείνει το εκτυπωτικό εργοστάσιό της μπορεί να επιλέξει να ενταχθεί στην ομάδα δημοπράτησης υπό την έννοια του άρθρου 3 της κατευθυντήριας γραμμής (ΕΕ) 2015/280 (ΕΚΤ/2014/44) ή να συμμετάσχει σε οριζόντια συνεργασία. Για να διευκολυνθεί η μετάβαση των ΕθνΚΤ που κλείνουν τα εκτυπωτικά τους εργοστάσια θα πρέπει να τους παρασχεθεί η δυνατότητα επιλογής μεταξύ των δύο διαθέσιμων εναλλακτικών («μοντέλο δύο πυλώνων») κατά τη διάρκεια πενταετούς μεταβατικής περιόδου πριν από τη λήψη τελικής απόφασης. Προς διασφάλιση της ίσης μεταχείρισης των ΕθνΚΤ θα πρέπει επίσης να παρασχεθεί σε ΕθνΚΤ της ομάδας ιδιόχρησης που έχει ήδη κλείσει το εκτυπωτικό τους εργοστάσιο η δυνατότητα επιλογής μεταξύ των δύο διαθέσιμων εναλλακτικών κατά τη διάρκεια πενταετούς μεταβατικής περιόδου, υπό την προϋπόθεση ότι η ανάκληση της διαπίστευσης του ιδιόχρηστου εκτυπωτικού εργοστασίου της ΕθνΚΤ γνωστοποιείται στην ίδια μετά την 1η Νοεμβρίου 2019. Η μεταβατική περίοδος θα αρχίζει αναδρομικά από την ημερομηνία της εν λόγω γνωστοποίησης. |
| --- | --- |

(2)

Το άρθρο 8 παράγραφος 1 στοιχείο β) της κατευθυντήριας γραμμής (ΕΕ) 2015/280 (ΕΚΤ/2014/44) παρέχει στις ΕθνΚΤ της ομάδας ιδιόχρησης τη δυνατότητα θέσπισης μη θεσμοθετημένης οριζόντιας συνεργασίας για την από κοινού εκπλήρωση δημόσιων καθηκόντων. ΕθνΚΤ που κλείνει το εκτυπωτικό της εργοστάσιο μπορεί να παραμένει στην ομάδα ιδιόχρησης συμμετέχοντας στην εν λόγω μη οριζόντια συνεργασία, υπό την προϋπόθεση ότι πληροί τις σχετικές απαιτήσεις. Ως εκ τούτου, ΕθνΚΤ που κλείνει το εκτυπωτικό εργοστάσιό της μπορεί να επιλέξει να ενταχθεί στην ομάδα δημοπράτησης υπό την έννοια του άρθρου 3 της κατευθυντήριας γραμμής (ΕΕ) 2015/280 (ΕΚΤ/2014/44) ή να συμμετάσχει σε οριζόντια συνεργασία. Για να διευκολυνθεί η μετάβαση των ΕθνΚΤ που κλείνουν τα εκτυπωτικά τους εργοστάσια θα πρέπει να τους παρασχεθεί η δυνατότητα επιλογής μεταξύ των δύο διαθέσιμων εναλλακτικών («μοντέλο δύο πυλώνων») κατά τη διάρκεια πενταετούς μεταβατικής περιόδου πριν από τη λήψη τελικής απόφασης. Προς διασφάλιση της ίσης μεταχείρισης των ΕθνΚΤ θα πρέπει επίσης να παρασχεθεί σε ΕθνΚΤ της ομάδας ιδιόχρησης που έχει ήδη κλείσει το εκτυπωτικό τους εργοστάσιο η δυνατότητα επιλογής μεταξύ των δύο διαθέσιμων εναλλακτικών κατά τη διάρκεια πενταετούς μεταβατικής περιόδου, υπό την προϋπόθεση ότι η ανάκληση της διαπίστευσης του ιδιόχρηστου εκτυπωτικού εργοστασίου της ΕθνΚΤ γνωστοποιείται στην ίδια μετά την 1η Νοεμβρίου 2019. Η μεταβατική περίοδος θα αρχίζει αναδρομικά από την ημερομηνία της εν λόγω γνωστοποίησης.

| (3) | Για να διευκολυνθεί η συμμετοχή στο σχήμα συνεργασίας μεταξύ των ΕθνΚΤ της ομάδας ιδιόχρησης, οι ΕθνΚΤ κρατών μελών που θα προσχωρήσουν στη ζώνη του ευρώ στο μέλλον έχουν τη δυνατότητα να επιλέξουν να ενταχθούν στην ομάδα δημοπράτησης υπό την έννοια του άρθρου 3 της κατευθυντήριας γραμμής (ΕΕ) 2015/280 (ΕΚΤ/2014/44) ή να συμμετάσχουν σε οριζόντια συνεργασία. |
| --- | --- |

(3)

Για να διευκολυνθεί η συμμετοχή στο σχήμα συνεργασίας μεταξύ των ΕθνΚΤ της ομάδας ιδιόχρησης, οι ΕθνΚΤ κρατών μελών που θα προσχωρήσουν στη ζώνη του ευρώ στο μέλλον έχουν τη δυνατότητα να επιλέξουν να ενταχθούν στην ομάδα δημοπράτησης υπό την έννοια του άρθρου 3 της κατευθυντήριας γραμμής (ΕΕ) 2015/280 (ΕΚΤ/2014/44) ή να συμμετάσχουν σε οριζόντια συνεργασία.

| (4) | Σε καταστάσεις έκτακτης ανάγκης που ορίζονται από το διοικητικό συμβούλιο μπορεί να παρέχεται περισσότερη ευελιξία κατά την εφαρμογή του μοντέλου δύο πυλώνων. |
| --- | --- |

(4)

Σε καταστάσεις έκτακτης ανάγκης που ορίζονται από το διοικητικό συμβούλιο μπορεί να παρέχεται περισσότερη ευελιξία κατά την εφαρμογή του μοντέλου δύο πυλώνων.

| (5) | Για τους λόγους αυτούς η κατευθυντήρια γραμμή (ΕΕ) 2015/280 (ΕΚΤ/2014/44) θα πρέπει να τροποποιηθεί, |
| --- | --- |

(5)

Για τους λόγους αυτούς η κατευθυντήρια γραμμή (ΕΕ) 2015/280 (ΕΚΤ/2014/44) θα πρέπει να τροποποιηθεί,

ΕΞΕΔΩΣΕ ΤΗΝ ΠΑΡΟΥΣΑ ΚΑΤΕΥΘΥΝΤΗΡΙΑ ΓΡΑΜΜΗ:

Άρθρο 1

Τροποποιήσεις

Η κατευθυντήρια γραμμή (ΕΕ) 2015/280 (ΕΚΤ/2014/44) τροποποιείται ως εξής:

| 1) | στο άρθρο 1 το σημείο 1 αντικαθίσταται από το ακόλουθο κείμενο:






  «(1) | με τον όρο “αρχή του πλήρους ανταγωνισμού” (arm's length principle) νοείται η ύπαρξη αποτελεσματικών εσωτερικών ρυθμίσεων οι οποίες εξασφαλίζουν τον πλήρη διαχωρισμό των λογαριασμών ενός δημόσιου εκτυπωτικού εργοστασίου από εκείνους της οικείας δημόσιας αρχής και την κάλυψη από το δημόσιο εκτυπωτικό εργοστάσιο των εξόδων που αντιστοιχούν στο σύνολο της διοικητικής και οργανωτικής υποστήριξης την οποία αυτό λαμβάνει από την οικεία δημόσια αρχή•»• |
| --- | --- | --- |

1)

στο άρθρο 1 το σημείο 1 αντικαθίσταται από το ακόλουθο κείμενο:

«(1)

με τον όρο “αρχή του πλήρους ανταγωνισμού” (arm's length principle) νοείται η ύπαρξη αποτελεσματικών εσωτερικών ρυθμίσεων οι οποίες εξασφαλίζουν τον πλήρη διαχωρισμό των λογαριασμών ενός δημόσιου εκτυπωτικού εργοστασίου από εκείνους της οικείας δημόσιας αρχής και την κάλυψη από το δημόσιο εκτυπωτικό εργοστάσιο των εξόδων που αντιστοιχούν στο σύνολο της διοικητικής και οργανωτικής υποστήριξης την οποία αυτό λαμβάνει από την οικεία δημόσια αρχή•»•

| 2) | στο άρθρο 4 η παράγραφος 3 αντικαθίσταται από το ακόλουθο κείμενο:

  «3.   Οι ΕθνΚΤ της ομάδας δημοπράτησης αναφέρουν στην τεκμηρίωση της δημοπράτησης ότι, προκειμένου τα δημόσια εκτυπωτικά εργοστάσια να είναι επιλέξιμα για κάθε δημοπράτηση, πρέπει να έχουν εφαρμόσει την αρχή του πλήρους ανταγωνισμού πριν από τη συμμετοχή τους στη δημοπράτηση. Προς διασφάλιση του θεμιτού ανταγωνισμού σε περίπτωση ανταπόκρισης δημόσιου εκτυπωτικού εργοστασίου σε πρόσκληση υποβολής προσφορών θα απαιτείται βάσει του εν λόγω κριτηρίου επιλεξιμότητας:






  α) | να υπάρχει πλήρης οικονομικός διαχωρισμός των διαδικασιών εκτύπωσης τραπεζογραμματίων ευρώ από τις λοιπές δραστηριότητες του δημόσιου εκτυπωτικού εργοστασίου• |
| --- | --- | --- |

2)

στο άρθρο 4 η παράγραφος 3 αντικαθίσταται από το ακόλουθο κείμενο:

«3.   Οι ΕθνΚΤ της ομάδας δημοπράτησης αναφέρουν στην τεκμηρίωση της δημοπράτησης ότι, προκειμένου τα δημόσια εκτυπωτικά εργοστάσια να είναι επιλέξιμα για κάθε δημοπράτηση, πρέπει να έχουν εφαρμόσει την αρχή του πλήρους ανταγωνισμού πριν από τη συμμετοχή τους στη δημοπράτηση. Προς διασφάλιση του θεμιτού ανταγωνισμού σε περίπτωση ανταπόκρισης δημόσιου εκτυπωτικού εργοστασίου σε πρόσκληση υποβολής προσφορών θα απαιτείται βάσει του εν λόγω κριτηρίου επιλεξιμότητας:

α)

να υπάρχει πλήρης οικονομικός διαχωρισμός των διαδικασιών εκτύπωσης τραπεζογραμματίων ευρώ από τις λοιπές δραστηριότητες του δημόσιου εκτυπωτικού εργοστασίου•

| β) | να μη χορηγείται στο δημόσιο εκτυπωτικό εργοστάσιο καμία άμεση ή έμμεση κρατική ενίσχυση που δεν συμβιβάζεται με τη Συνθήκη• |
| --- | --- |

β)

να μη χορηγείται στο δημόσιο εκτυπωτικό εργοστάσιο καμία άμεση ή έμμεση κρατική ενίσχυση που δεν συμβιβάζεται με τη Συνθήκη•

| γ) | τα δημόσια εκτυπωτικά εργοστάσια να είναι υπεύθυνα για την εφαρμογή κατάλληλου οργανωτικού λογιστικού συστήματος από άποψη δομής και κοστολόγησης το οποίο να διασφαλίζει σαφή κατανομή των εξόδων και πλήρη οικονομικό διαχωρισμό των διαδικασιών εκτύπωσης τραπεζογραμματίων ευρώ από τις λοιπές δραστηριότητες• |
| --- | --- |

γ)

τα δημόσια εκτυπωτικά εργοστάσια να είναι υπεύθυνα για την εφαρμογή κατάλληλου οργανωτικού λογιστικού συστήματος από άποψη δομής και κοστολόγησης το οποίο να διασφαλίζει σαφή κατανομή των εξόδων και πλήρη οικονομικό διαχωρισμό των διαδικασιών εκτύπωσης τραπεζογραμματίων ευρώ από τις λοιπές δραστηριότητες•

| δ) | να κατανέμονται στα δημόσια εκτυπωτικά εργοστάσια όλα τα έξοδα παραγωγής τραπεζογραμματίων ευρώ, συμπεριλαμβανομένων των εξόδων που συνεπάγεται το σύνολο της διοικητικής και οργανωτικής υποστήριξης για την παραγωγή τους• |
| --- | --- |

δ)

να κατανέμονται στα δημόσια εκτυπωτικά εργοστάσια όλα τα έξοδα παραγωγής τραπεζογραμματίων ευρώ, συμπεριλαμβανομένων των εξόδων που συνεπάγεται το σύνολο της διοικητικής και οργανωτικής υποστήριξης για την παραγωγή τους•

| ε) | η κατανομή των εξόδων να είναι ανιχνεύσιμη, να εφαρμόζεται με συνέπεια και να συνοδεύεται από τα αντίστοιχα στοιχεία τεκμηρίωσης• και |
| --- | --- |

ε)

η κατανομή των εξόδων να είναι ανιχνεύσιμη, να εφαρμόζεται με συνέπεια και να συνοδεύεται από τα αντίστοιχα στοιχεία τεκμηρίωσης• και

| στ) | ο οικονομικός διαχωρισμός να ελέγχεται και να πιστοποιείται ετησίως από ανεξάρτητο εξωτερικό ελεγκτή και να υποβάλλεται στην ΕθνΚΤ δημοπράτησης, η οποία με τη σειρά της πρέπει να υποβάλλει στην ΕΚΤ αντίγραφο της έκθεσης του ελεγκτή για κάθε ημερολογιακό έτος.»• |
| --- | --- |

στ)

ο οικονομικός διαχωρισμός να ελέγχεται και να πιστοποιείται ετησίως από ανεξάρτητο εξωτερικό ελεγκτή και να υποβάλλεται στην ΕθνΚΤ δημοπράτησης, η οποία με τη σειρά της πρέπει να υποβάλλει στην ΕΚΤ αντίγραφο της έκθεσης του ελεγκτή για κάθε ημερολογιακό έτος.»•

| 3) | το άρθρο 6 τροποποιείται ως εξής:






  α) | η παράγραφος 3 αντικαθίσταται από το ακόλουθο κείμενο:

  «3.   Υπό την επιφύλαξη της εφαρμοστέας ενωσιακής και εθνικής νομοθεσίας σχετικά με τις διαδικασίες σύναψης δημοσίων συμβάσεων, η ΕθνΚΤ που κλείνει το ιδιόχρηστο εκτυπωτικό εργοστάσιό της μπορεί να αποφασίσει να ενταχθεί στην ομάδα δημοπράτησης υπό την έννοια του άρθρου 3 ή να συμμετάσχει σε οριζόντια συνεργασία βάσει συμφωνίας συνεργασίας υπό την έννοια του άρθρου 8.
  Για μεταβατική περίοδο πέντε ετών που αρχίζει την ημερομηνία κατά την οποία γνωστοποιείται στην ΕθνΚΤ της ομάδας ιδιόχρησης η ανάκληση της διαπίστευσης του ιδιόχρηστου εκτυπωτικού εργοστασίου της, η ΕθνΚΤ που κλείνει το εκτυπωτικό εργοστάσιό της μπορεί να επιλέξει να συμμετάσχει είτε στην ομάδα ιδιόχρησης είτε στην ομάδα δημοπράτησης πριν από τη λήψη τελικής απόφασης, εφόσον πληρούνται οι αντίστοιχες νομικές απαιτήσεις.
  Το δεύτερο εδάφιο εφαρμόζεται και στην περίπτωση ΕθνΚΤ η οποία έχει ήδη κλείσει το εκτυπωτικό εργοστάσιό της, εφόσον της γνωστοποιείται η ανάκληση της διαπίστευσης του ιδιόχρηστου εκτυπωτικού εργοστασίου της μετά την 1η Νοεμβρίου 2019. Η μεταβατική περίοδος αρχίζει αναδρομικά από την ημερομηνία της γνωστοποίησης.»• |
| --- | --- | --- |

3)

το άρθρο 6 τροποποιείται ως εξής:

α)

η παράγραφος 3 αντικαθίσταται από το ακόλουθο κείμενο:

«3.   Υπό την επιφύλαξη της εφαρμοστέας ενωσιακής και εθνικής νομοθεσίας σχετικά με τις διαδικασίες σύναψης δημοσίων συμβάσεων, η ΕθνΚΤ που κλείνει το ιδιόχρηστο εκτυπωτικό εργοστάσιό της μπορεί να αποφασίσει να ενταχθεί στην ομάδα δημοπράτησης υπό την έννοια του άρθρου 3 ή να συμμετάσχει σε οριζόντια συνεργασία βάσει συμφωνίας συνεργασίας υπό την έννοια του άρθρου 8.

Για μεταβατική περίοδο πέντε ετών που αρχίζει την ημερομηνία κατά την οποία γνωστοποιείται στην ΕθνΚΤ της ομάδας ιδιόχρησης η ανάκληση της διαπίστευσης του ιδιόχρηστου εκτυπωτικού εργοστασίου της, η ΕθνΚΤ που κλείνει το εκτυπωτικό εργοστάσιό της μπορεί να επιλέξει να συμμετάσχει είτε στην ομάδα ιδιόχρησης είτε στην ομάδα δημοπράτησης πριν από τη λήψη τελικής απόφασης, εφόσον πληρούνται οι αντίστοιχες νομικές απαιτήσεις.

Το δεύτερο εδάφιο εφαρμόζεται και στην περίπτωση ΕθνΚΤ η οποία έχει ήδη κλείσει το εκτυπωτικό εργοστάσιό της, εφόσον της γνωστοποιείται η ανάκληση της διαπίστευσης του ιδιόχρηστου εκτυπωτικού εργοστασίου της μετά την 1η Νοεμβρίου 2019. Η μεταβατική περίοδος αρχίζει αναδρομικά από την ημερομηνία της γνωστοποίησης.»•

| β) | προστίθενται οι ακόλουθες παράγραφοι 4 και 5:

  «4.   Υπό την επιφύλαξη της εφαρμοστέας ενωσιακής και εθνικής νομοθεσίας σχετικά με τις διαδικασίες σύναψης δημοσίων συμβάσεων, η ΕθνΚΤ κράτους μέλους το οποίο θα προσχωρήσει στη ζώνη του ευρώ στο μέλλον μπορεί να επιλέξει να ενταχθεί στην ομάδα δημοπράτησης υπό την έννοια του άρθρου 3 ή να συμμετάσχει σε οριζόντια συνεργασία βάσει συμφωνίας συνεργασίας υπό την έννοια του άρθρου 8, εφόσον εφαρμόζεται συμφωνία συνεργασίας υπό την έννοια του άρθρου 8 παράγραφος 2 στοιχείο β) από την πρώτη κατανομή τραπεζογραμματίων ευρώ.


  5.   Υπό την επιφύλαξη της εφαρμοστέας ενωσιακής και εθνικής νομοθεσίας σχετικά με τις διαδικασίες σύναψης δημοσίων συμβάσεων, το διοικητικό συμβούλιο μπορεί, σε καταστάσεις έκτακτης ανάγκης και κατά περίπτωση, να αποφασίζει παρεκκλίσεις από το μοντέλο δύο πυλώνων του άρθρου 6.». |
| --- | --- |

β)

προστίθενται οι ακόλουθες παράγραφοι 4 και 5:

«4.   Υπό την επιφύλαξη της εφαρμοστέας ενωσιακής και εθνικής νομοθεσίας σχετικά με τις διαδικασίες σύναψης δημοσίων συμβάσεων, η ΕθνΚΤ κράτους μέλους το οποίο θα προσχωρήσει στη ζώνη του ευρώ στο μέλλον μπορεί να επιλέξει να ενταχθεί στην ομάδα δημοπράτησης υπό την έννοια του άρθρου 3 ή να συμμετάσχει σε οριζόντια συνεργασία βάσει συμφωνίας συνεργασίας υπό την έννοια του άρθρου 8, εφόσον εφαρμόζεται συμφωνία συνεργασίας υπό την έννοια του άρθρου 8 παράγραφος 2 στοιχείο β) από την πρώτη κατανομή τραπεζογραμματίων ευρώ.

5.   Υπό την επιφύλαξη της εφαρμοστέας ενωσιακής και εθνικής νομοθεσίας σχετικά με τις διαδικασίες σύναψης δημοσίων συμβάσεων, το διοικητικό συμβούλιο μπορεί, σε καταστάσεις έκτακτης ανάγκης και κατά περίπτωση, να αποφασίζει παρεκκλίσεις από το μοντέλο δύο πυλώνων του άρθρου 6.».

Άρθρο 2

Έναρξη ισχύος

Η παρούσα κατευθυντήρια γραμμή αρχίζει να ισχύει την ημέρα της κοινοποίησής της στις εθνικές κεντρικές τράπεζες των κρατών μελών με νόμισμα το ευρώ.

Άρθρο 3

Αποδέκτες

Η παρούσα κατευθυντήρια γραμμή απευθύνεται σε όλες τις κεντρικές τράπεζες του Ευρωσυστήματος.

Φρανκφούρτη, 17 Δεκεμβρίου 2021.

Για το Διοικητικό Συμβούλιο της ΕΚΤ

Η Πρόεδρος της ΕΚΤ

Christine LAGARDE

---

(1)  Κατευθυντήρια γραμμή (ΕΕ) 2015/280 της Ευρωπαϊκής Κεντρικής Τράπεζας, της 13ης Νοεμβρίου 2014, σχετικά με τη θέσπιση συστήματος παραγωγής και προμήθειας του Ευρωσυστήματος (ΕΚΤ/2014/44) (ΕΕ L 47 της 20.2.2015, σ. 29).

1

---

ΠΡΑΞΕΙΣ ΠΟΥ ΕΚΔΙΔΟΝΤΑΙ ΑΠΟ ΦΟΡΕΙΣ ΠΟΥ ΕΧΟΥΝ ΣΥΣΤΑΘΕΙ ΜΕ ΔΙΕΘΝΕΙΣ ΣΥΜΦΩΝΙΕΣ

| 29.12.2021 | EL | Επίσημη Εφημερίδα της Ευρωπαϊκής Ένωσης | L 467/6 |
| --- | --- | --- | --- |

29.12.2021

EL

Επίσημη Εφημερίδα της Ευρωπαϊκής Ένωσης

L 467/6

---

ΑΠΟΦΑΣΗ ΑΡΙΘ. 1/2021 ΤΟΥ ΣΥΜΒΟΥΛΙΟΥ ΕΤΑΙΡΙΚΗΣ ΣΧΕΣΗΣ ΠΟΥ ΣΥΣΤΑΘΗΚΕ ΔΥΝΑΜΕΙ ΤΗΣ ΣΥΜΦΩΝΙΑΣ ΕΜΠΟΡΙΟΥ ΚΑΙ ΣΥΝΕΡΓΑΣΙΑΣ ΜΕΤΑΞΫ ΤΗΣ ΕΥΡΩΠΑΪΚΗΣ ΈΝΩΣΗΣ ΚΑΙ ΤΗΣ ΕΥΡΩΠΑΪΚΗΣ ΚΟΙΝΟΤΗΤΑΣ ΑΤΟΜΙΚΗΣ ΕΝΕΡΓΕΙΑΣ, ΑΦΕΝΟΣ, ΚΑΙ ΤΟΥ ΗΝΩΜΕΝΟΥ ΒΑΣΙΛΕΙΟΥ ΤΗΣ ΜΕΓΑΛΗΣ ΒΡΕΤΑΝΙΑΣ ΚΑΙ ΤΗΣ ΒΟΡΕΙΑΣ ΙΡΛΑΝΔΙΑΣ, ΑΦΕΤΕΡΟΥ,

της 21ης Δεκεμβρίου 2021

όσον αφορά την παράταση της μεταβατικής περιόδου κατά τη διάρκεια της οποίας το Ηνωμένο Βασίλειο μπορεί να παρεκκλίνει από την υποχρέωση διαγραφής των δεδομένων των επιβατών από τις καταστάσεις ονομάτων επιβατών μετά την αναχώρησή τους από το Ηνωμένο Βασίλειο [2021/2323]

ΤΟ ΣΥΜΒΟΥΛΙΟ ΕΤΑΙΡΙΚΗΣ ΣΧΕΣΗΣ,

Έχοντας υπόψη τη συμφωνία εμπορίου και συνεργασίας μεταξύ της Ευρωπαϊκής Ένωσης και της Ευρωπαϊκής Κοινότητας Ατομικής Ενέργειας, αφενός, και του Ηνωμένου Βασιλείου της Μεγάλης Βρετανίας και της Βόρειας Ιρλανδίας, αφετέρου (στο εξής: συμφωνία εμπορίου και συνεργασίας), και ιδίως το άρθρο 552 παράγραφος,

Εκτιμώντας τα ακόλουθα:

| (1) | Το άρθρο 552 παράγραφος 4 προβλέπει ότι το Ηνωμένο Βασίλειο διαγράφει τα δεδομένα των επιβατών από τις καταστάσεις ονομάτων επιβατών (εφεξής: «PNR») μετά την αναχώρησή τους από το Ηνωμένο Βασίλειο, εκτός εάν μετά από εκτίμηση κινδύνου προκύψει η ανάγκη διατήρησης των εν λόγω δεδομένων PNR. |
| --- | --- |

(1)

Το άρθρο 552 παράγραφος 4 προβλέπει ότι το Ηνωμένο Βασίλειο διαγράφει τα δεδομένα των επιβατών από τις καταστάσεις ονομάτων επιβατών (εφεξής: «PNR») μετά την αναχώρησή τους από το Ηνωμένο Βασίλειο, εκτός εάν μετά από εκτίμηση κινδύνου προκύψει η ανάγκη διατήρησης των εν λόγω δεδομένων PNR.

| (2) | Το άρθρο 552 παράγραφος 11 προβλέπει ότι το Ηνωμένο Βασίλειο μπορεί να παρεκκλίνει από την παράγραφο 4 του εν λόγω άρθρου σε προσωρινή βάση για μεταβατική περίοδο, εν αναμονή της εφαρμογής τεχνικών προσαρμογών από το Ηνωμένο Βασίλειο το συντομότερο δυνατόν (εφεξής: «μεταβατική περίοδος»). Κατά τη διάρκεια αυτής της μεταβατικής περιόδου, η αρμόδια αρχή του Ηνωμένου Βασιλείου απαγορεύει τη χρήση των δεδομένων PNR που πρόκειται να διαγραφούν, εφαρμόζοντας τις πρόσθετες διασφαλίσεις στα εν λόγω δεδομένα PNR που απαριθμούνται στο άρθρο 552 παράγραφος 11 στοιχεία α) έως δ). |
| --- | --- |

(2)

Το άρθρο 552 παράγραφος 11 προβλέπει ότι το Ηνωμένο Βασίλειο μπορεί να παρεκκλίνει από την παράγραφο 4 του εν λόγω άρθρου σε προσωρινή βάση για μεταβατική περίοδο, εν αναμονή της εφαρμογής τεχνικών προσαρμογών από το Ηνωμένο Βασίλειο το συντομότερο δυνατόν (εφεξής: «μεταβατική περίοδος»). Κατά τη διάρκεια αυτής της μεταβατικής περιόδου, η αρμόδια αρχή του Ηνωμένου Βασιλείου απαγορεύει τη χρήση των δεδομένων PNR που πρόκειται να διαγραφούν, εφαρμόζοντας τις πρόσθετες διασφαλίσεις στα εν λόγω δεδομένα PNR που απαριθμούνται στο άρθρο 552 παράγραφος 11 στοιχεία α) έως δ).

| (3) | Σύμφωνα με το άρθρο 552 παράγραφος 10, η παρέκκλιση αυτή εφαρμόζεται λόγω των ειδικών περιστάσεων που εμποδίζουν το Ηνωμένο Βασίλειο να προβεί στις απαραίτητες τεχνικές προσαρμογές για τη μετατροπή των συστημάτων επεξεργασίας PNR που χρησιμοποιούσε το Ηνωμένο Βασίλειο όσο εφαρμοζόταν το δίκαιο της Ένωσης σε συστήματα που θα επέτρεπαν τη διαγραφή των δεδομένων PNR σύμφωνα με το άρθρο 552 παράγραφος 4 (εφεξής «ειδικές περιστάσεις»). |
| --- | --- |

(3)

Σύμφωνα με το άρθρο 552 παράγραφος 10, η παρέκκλιση αυτή εφαρμόζεται λόγω των ειδικών περιστάσεων που εμποδίζουν το Ηνωμένο Βασίλειο να προβεί στις απαραίτητες τεχνικές προσαρμογές για τη μετατροπή των συστημάτων επεξεργασίας PNR που χρησιμοποιούσε το Ηνωμένο Βασίλειο όσο εφαρμοζόταν το δίκαιο της Ένωσης σε συστήματα που θα επέτρεπαν τη διαγραφή των δεδομένων PNR σύμφωνα με το άρθρο 552 παράγραφος 4 (εφεξής «ειδικές περιστάσεις»).

| (4) | Το άρθρο 552 παράγραφος 13 προβλέπει ότι εφόσον εξακολουθούν να συντρέχουν οι ειδικές περιστάσεις, το συμβούλιο εταιρικής σχέσης παρατείνει την ενδιάμεση περίοδο κατά ένα έτος. |
| --- | --- |

(4)

Το άρθρο 552 παράγραφος 13 προβλέπει ότι εφόσον εξακολουθούν να συντρέχουν οι ειδικές περιστάσεις, το συμβούλιο εταιρικής σχέσης παρατείνει την ενδιάμεση περίοδο κατά ένα έτος.

| (5) | Το Ηνωμένο Βασίλειο υπέβαλε στην ειδική επιτροπή για τη συνεργασία στον τομέα επιβολής του νόμου και για τη δικαστική συνεργασία, σύμφωνα με το άρθρο 552 παράγραφος 12 στοιχείο β), αξιολόγηση του κατά πόσον εξακολουθούν να υφίστανται οι ειδικές περιστάσεις, μαζί με περιγραφή των προσπαθειών που καταβλήθηκαν για τη μετατροπή των συστημάτων επεξεργασίας PNR του Ηνωμένου Βασιλείου σε συστήματα που θα επέτρεπαν τη διαγραφή των δεδομένων PNR σύμφωνα με το άρθρο 552 παράγραφος 4 και, σύμφωνα με το άρθρο 552 παράγραφος 12 στοιχείο α), έκθεση του ανεξάρτητου διοικητικού φορέα που αναφέρεται στο άρθρο 552 παράγραφος 7 και γνωμοδότηση της εποπτικής αρχής του Ηνωμένου Βασιλείου που αναφέρεται στο άρθρο 525 παράγραφος 3 σχετικά με το κατά πόσον οι εγγυήσεις που προβλέπονται στο άρθρο 552 παράγραφος 11 έχουν εφαρμοστεί αποτελεσματικά, η οποία συμπληρώθηκε από έκθεση της εποπτικής αρχής του Ηνωμένου Βασιλείου που ελήφθη στις 30 Νοεμβρίου 2021. |
| --- | --- |

(5)

Το Ηνωμένο Βασίλειο υπέβαλε στην ειδική επιτροπή για τη συνεργασία στον τομέα επιβολής του νόμου και για τη δικαστική συνεργασία, σύμφωνα με το άρθρο 552 παράγραφος 12 στοιχείο β), αξιολόγηση του κατά πόσον εξακολουθούν να υφίστανται οι ειδικές περιστάσεις, μαζί με περιγραφή των προσπαθειών που καταβλήθηκαν για τη μετατροπή των συστημάτων επεξεργασίας PNR του Ηνωμένου Βασιλείου σε συστήματα που θα επέτρεπαν τη διαγραφή των δεδομένων PNR σύμφωνα με το άρθρο 552 παράγραφος 4 και, σύμφωνα με το άρθρο 552 παράγραφος 12 στοιχείο α), έκθεση του ανεξάρτητου διοικητικού φορέα που αναφέρεται στο άρθρο 552 παράγραφος 7 και γνωμοδότηση της εποπτικής αρχής του Ηνωμένου Βασιλείου που αναφέρεται στο άρθρο 525 παράγραφος 3 σχετικά με το κατά πόσον οι εγγυήσεις που προβλέπονται στο άρθρο 552 παράγραφος 11 έχουν εφαρμοστεί αποτελεσματικά, η οποία συμπληρώθηκε από έκθεση της εποπτικής αρχής του Ηνωμένου Βασιλείου που ελήφθη στις 30 Νοεμβρίου 2021.

| (6) | Η ειδική επιτροπή για τη συνεργασία στον τομέα επιβολής του νόμου και για τη δικαστική συνεργασία εξέτασε την αξιολόγηση και την έκθεση στις 19 Οκτωβρίου 2021 σύμφωνα με το άρθρο 552 παράγραφος 13. |
| --- | --- |

(6)

Η ειδική επιτροπή για τη συνεργασία στον τομέα επιβολής του νόμου και για τη δικαστική συνεργασία εξέτασε την αξιολόγηση και την έκθεση στις 19 Οκτωβρίου 2021 σύμφωνα με το άρθρο 552 παράγραφος 13.

| (7) | Τα μέρη καταλήγουν στο συμπέρασμα ότι οι ειδικές περιστάσεις εξακολουθούν να υφίστανται, |
| --- | --- |

(7)

Τα μέρη καταλήγουν στο συμπέρασμα ότι οι ειδικές περιστάσεις εξακολουθούν να υφίστανται,

ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:

Άρθρο 1

Η μεταβατική περίοδος κατά τη διάρκεια της οποίας το Ηνωμένο Βασίλειο μπορεί να παρεκκλίνει από την υποχρέωση του άρθρου 552 παράγραφος 4 της συμφωνίας εμπορίου και συνεργασίας παρατείνεται έως τις 31 Δεκεμβρίου 2022.

Άρθρο 2

Η παρούσα απόφαση αρχίζει να ισχύει την ημερομηνία της έκδοσής της.

Βρυξέλλες και Λονδίνο, 21 Δεκεμβρίου 2021.

Για το συμβούλιο εταιρικής σχέσης

Οι Συμπρόεδροι

Maroš ŠEFČOVIČ

Elizabeth TRUSS

---